Skandinaviens  Stjerne 

ORGAN  FOR  DEN  DANSKE  OG  NORSKE 

MISSION  AF  JESU  KRISTI  KIRKE 

AF  SIDSTE  DAGES  HELLIGE 


® 


FEMOGHALVFJERDSINDSTYVENDE  AARGANG 
1926 


SOGEH  LÆRDOM  VED  LÆSNING  OG   VED  TKO 


Ciiurch    fJous  Christ 


KØBENHAVN 
UDGIVET  «OG  FORLAGT  AF  JOSEPH  L.  PETERSEN 

TRYKT  HOS  F.  E.  BOKDING 


Digitized  by  the  Internet  Archive 

in  2012  with  funding  from 

Corporation  of  the  Presiding  Bishop,  The  Church  of  Jesus  Christ  of  Latter-day  Saints 


http://www.archive.org/details/stjerne7501dan 


INDHOLD 


Side: 

Andre  beboede  Verdener. .      69 

At  tale  er  Sølv 71 

Apostasiens  Kendetegn  ....     74 

Autoritet 81 

Andagt  i  Hjemmet 205 

Al  Sandhed  kommer  fra  Gud  222 

Bliver  som   Børn 110 

Bibelske  Sandheter 120 

Blandt  Mormonerne 321 

Den   guddommelige    Udvik- 
lingsplan       21 

Den  Udstødte 24 

Den  ældste  Indbygger 37 

Den  frelsende  Naade 53 

Dømmer  ikke 116 

Den  Hellig  Aands  Mission.   126 

Din  Part  i  Livet 223 

Det  tilkommende  Liv 256 

De    afsluttede    Konference- 
møder   338 

Digt 16,  38,  48,  79,  367,  379 

Den  Danske  Mission: 
Ankomst  og  Beskikkelser 
59,  74,  91,  119,  182,  207, 

231.  296,  338,  360,  374; 
Afløsning  58,  73,  132,  207, 

220,  338 

Aalborg  Konference 235 

Beskikkelser    26,  132,  150, 

182,  207 
Besøgende  Missionærer..  221 
Dødsfald.  32,  64,  112,  128, 

143,  169,  247,  326 
Efteraarskonferencen  ....  260 
En  Mærkedag  for  Køben- 
havns Søndagsskole  . . .  168 
Foraarskonferencerne  74,  149 
Fra  Aalborg  Konference.  92 
Fra  Københavns  Konfe- 
rence      93 

Fra  Aarhus  Konference  .  103 
Festslig  Sammenkomst  . .  360 
Forflyttelser...  9,  59,  119, 

132,  173,  207,  326,  360 

Gør  ligesaa 296 

Hilsen    90 

Notis 103,  119 

Notabelt  Besøg  i  Danmark  231 
Ny  Grene  oprettet  . .  169,  339 
Postsager 74 


Side: 

Baad  til  Kirkens  Medlem- 
mer     103 

Søndagsskole    Agitations- 
aften    309 

Ære  vi  Guds  Præstedømme  166 
Den  Norske  Mission: 
Ankomst    og    Beskikkelse 
26,  59,  95,  173,  174,  249, 

261,  296,  331,  345,  375 
Ailøsning  59,  173,  24«*,  296,  33" 
Daab  95,  158,  174,  184,  207, 
221,    235,   249,    261,    296, 

309,  331.  335,  354 
Den  kvindelige  Hjælpefor- 
ening       59 

Drammens  Gren   184 

Dødsfald...    185,  309,  331,  354 

Et  interessant  Møde 354 

Forflyttelse 119,  173,  249 

Høstkonferencerne 288 

Missionspræsid.   Besøg   i: 

Drammen 95 

Frederik\shald 184 

Evigt  Liv 6 

Et  Jubilæumsaar 8 

En  Afskedsvisit 73 

En  Samtale  med  Viceskole- 

direktør  H.  Swane    105 

En  grundlæggende  Lærdom  126 

Endnu  ikke  fuldendt 129 

En  Opstandelse  148 

Et  let  Hjerte 181 

Et  Syn   om   de  Dødes  For- 
løsning    215 

Et      himmelsk      inspireret 

Præstedømme 230 

En      Afhandling      om      det 

amerikanske  Fastland  . . .   241 
Evangeliets  Forkyndelse   . .  260 
En    Profeti    og   dens  Opfyl- 
delse    279 

En  sand  og  levende  Tro  .  .  282 
Evigt  Liv  den   største  Gave  289 

Et  Jubilæum 292 

Efteraarskonferencen : 

i  Aalborg 327 

i  Aarhus 340 

i  København  . 361 

Fra  Trondhjem,  Norge  ....  43 
Farvel  fra  Trondhjem  Gren  45 
Farvel 72 


,«**  •*  *  •' 


Side : 

Fra  Aarhus  Konference  . . .  103 
Forsoningen  og  Daaben  . .  .  145 
Foraarskonferencén : 

i  Aalborg   132 

i  Aarhus 136 

i  København 151 

Frelse  og  evigt  Liv   244 

Fornuftmæssig  Teologi  249, 

267,  285,  299,  315,  348 

Guds  Straf  —  Evig  Straf..   186 

Gud  er  en  Aand   236 

Glædelig  Jul 373 

Hvad  er  et  Vidnesbyrd 33 

Himmelvaner 40 

Hvad  er  Intelligence 120 

Hvad    Kristus    gjorde     for 

Mennesket   161 

Haab   183 

Hvad  er  et  Hjem    185 

Hvad  er  Præstedømmet  . . .  378 
Hvorfor  jeg  er  Mormon  . . .  369 

Hvorfor  takke  dem    202 

Halvfjerds  Aar 353 

Høstkonferencen : 

i  Trondhjem  332 

—  i  Bergen  346 

i  Oslo 355 

I  skal  svare  for  eder  selv  .  257 

Kan  Religion  og  Videnskab 

harmonere    1,  17 

Korrespondance 108 

Kan    et   Menneske    vide,   at 

Jesus  er  Kristus 193 

Konferencetale 305 

Konferencebemærkninger..  313 
Livet  og  Døden 113 

Missionsnyheder  9,  26,  58,  73,  90 
Menneskets  indre  Trang.  .  .  60 
Meningen  med  Frelsen  ....  65 
Martin  Harris 209 

Om  Spiritisme 9 

Opstandelsen 284 

Præsident      Martin      Chri- 
stophersen       58 


Sid«-: 

Prisliste     paa     Skrifter     og 

Bøger 106 

Præsident  Talmages  Besøg  261 

Raad  til  Kirkens  Medlemmer  103 
Rigtig  Tankegang 297 

Statistisk  Rapport: 

Danmark 39 

Norge 57 

Strøtanker 39,  47,  64,  80 

Sandhedens  Kilde 49 

Saliggørelsens  Plan 97 

Sandheden  vil  frem 101 

Solskin  og  Skygge 175 

Seks   Aarsager    for    Tiende 
Betaling 177 

Tempelarbejdet 27 

To  Mennesketyper 46 

Tro  ikke  enhver  Aand 158 

Til  Medlemmer  og  andre  . .  180 
Tiendebetaling  bringer  virk- 

lig  Fremgang  '. 208 

Tale  af  Ældste  Joseph  Fiel- 

ding  Smith 225 

Til     Underretning     for     de 

Hellige 246 

Tale     af    Præsident    James 

E.  Talmage 273 

Tabernakelkorets  Turné  . . .  310 
Tale  af  Samuel  O.  Bennion  337 

7 
/ 

Uifle  fra  192,    221,   235,    297, 

312,  335,  366,  376 

Værdien  af  Irettesættelse  . .     55 

ridnesbyrd 77 

'Værdien  af  at  læse  Bibelen  95 
Vaarkonferencen: 

i  Bergen  140 

i  Trondhjem 155 

i  Oslo 170 

Værdien  af  Selvbeherskelse  190 
Vore  Børn  og  Søndagsskolen  280 
Vidnesbyrd  givet  om  Jesus  292 
Velsignelser   følger   de,   der 
gør  Guds  Vilje 294 


SØGER   LÆRDOM  VED  LÆSNING   OG  VED  TRO 


NUMMER    1 


1.  JANUAR  1926 


/O.   AARGANG 


KAN  RELIGION   OG  VIDENSKAB 
HARMONERE? 

(Tale  af  Dr.  Geo  W.  Middlelon,  holdt  i  Sall  Lake  City 
den  9.  August  1925.) 


De  civiliserede  Folkeslag  i  Verden  befinder  sig  for  Tiden 
i  en  ejendommelig  Situation.  Vi  er  i  Efterdønningerne  af  den 
store  Flodbolge  af  Religionsiver,  der  for  tre  kvart  Aarhun- 
drede  siden  tvang  Folk  til  næsten  overmenneskelige  Anstren- 
gelser for  deres  Medmenneskers  aandelige  Frelse.  Religiøse 
Samfund  af  alle  Slags  voksede  med  rivende  Hurtighed,  og  den 
aandelige  Tankegang  var  saa  at  sige  almindelig  i  kristne 
Lande. 

Endvidere  er  vi  i  Efterdønningerne  af  den  store  Verdens- 
krig, der  er  og  vil  vedblive  at  være  Nutidens  største  Omregu- 
lering  af  sociale  Tilstande.  Med  det  blinde,  hensynsløse  For- 
maal,  at  sejre,  koste,  hvad  det  vil,  som  karakteriserede  de 
europæiske  Nationer  i  hele  den  saa  nyligt  afsluttede  Kamp, 
styrtede  de  sig  ud  i  en  uhyre  Gæld,  og  Nationerne  indgik  let- 
sindigt i  finansielle  Forpligtelser  af  kolossalt  Omfang.  Det  er 

denne  store  Gæld,  der  som  en  Mare  presser  Livet  ud  af  Eu- 
ropa for  narværende.  Under  denne  vilde  og  blodige  Krigs- 
tummel saå  det  ud,  som  om  Gud  havde  glemt  Verden.  Alle 
vore  fine,  kristne  Teorier  gik  for  en  Tid  i  Vasken,  og  Men- 
neskenes dyriske  Lidenskaber  kom  frem  paa  Overfladen.  Der 
skal  en  hel  ny  Slægt  til  for  helt  at  komme  bort  fra  en  Krigs 
demoraliserende  Følger. 

I  deres  Sorg  og  Sjæleangst  over  Tabet  af  Sønner  paa  Slag- 
marken, og  i  deres  Attraa  efter  at  høre  noget  fra  de  heden- 
gangne Kære,  har  Folk  vendt  sig  til  Spiritisme  og  andre  vage, 
fantastiske  Ting.  Der  er  saa  faa  Beviser  for  Gud  og  saa  mange 
for  en  mod  Forsynet  direkte  stridende  Aand  i  en  stor  Krigs 
Tilskikkelser,  at  Folket  mister  Troen  paa  de  gamle  Forestil- 
linger. De  kan  ikke  tænke  sig,  at  en  alma^gtig  Gud  med  Lige- 
gyldighed vil  se  paa  en  saadan  Blodsudgydelse  og  Ødelæg- 
gelse. Synet  af  en  Verden  i  Krig  er  os  endnu  saa  umiddelbart 
nær;  endnu  har  vi  de  halte,  de  lamme  og  de  blinde  iblandt 
os,  som  den  offentlige  eller  private  Godgørenhed  skal  sørge 
for,  og  vi  har  de  friske,  grønne  Grave  af  Millionerne,  der  faldt 
i  Krigen;  med  alt  dette  for  Øje  er  det  ikke  saa  underligt,  at 
de  nuværende  usikre  Tilstande  gør  sig  gældende  i  Menne- 
skenes religiøse  Anskuelser. 

Paa  hvilken  Side  af  det  store  Problem  om  Liberalismen 
eller  Ortodoksien  vi  end  befinder  os,  maa  vi  indrømme,  at 
siden  Udgivelsen  af  Charles  Darwins  Bog  om  Arternes  Op- 
rindelse i  Aaret  1859,  har  der  udviklet  sig  en  vis  Slaphed  i 
Haandhævelsen  af  Kristendommens  Fordringer.  Folk  gaar 
ikke  i  Kirke,  som  de  plejede  at  gøre.  De  lægger  ikke  den  re- 
ligiøse Iver  for  Dagen,  som  de  tidligere  gjorde.  Universets 
Gud  er  ikke  i  deres  Opfattelse  det  altgennemtrængende  Væ- 
sen, som  han  tidligere  var. 

Yderligere  kompliceres  Forholdene  derved,  at  en  Del  nye 
uanede  Virkemidler  griber  ind  i  vort  sociale  Liv.  Automo- 
bilen, der  har  gjort  vor  Samfærdsel  saa  meget  hurtigere  og 
behageligere,  har  ogsaa  bragt  Fristelsen  til  at  forsømme  vore 

religiøse  Pligter  og  i  Stedet  søge  de  Adspredelser,  som  dens 
Brug  giver  saa  let  Adgang  til.  Folk  holder  sig  langt  fra  inden- 
for rimelige  Grænser  med  Hensyn  til  Købet  af  denne  Luksus. 
Naar  et  ungt  Par  gifter  sig,  vil  de  som  Regel,  i  Stedet  for  at 
købe  et  Hjem  og  leje  en  Automobil,  gøre  det  modsatte  —  købe 
Bilen  og  leje  Hjemmet.  Saa  store  Summer  sendes  ud  fra  et 
Distrikt  til  Gavn  for  et  andet,  at  der  opstaar  store  Misforhold 
i  Fordelingen. 

Billedteatrene  er  en  anden  nymodens  Indretning,  der  har 
en  afgjort  Indflydelse  paa  vort  sociale  Liv.  Begrænset  og  kon- 
trolleret paa  rette  Maade  kan  de  være  til  stor  Nytte  og  For- 
nøjelse; men  lader  man  dem  skytte  sig  selv,  kan  de  blive 
yderst  fordærvelige  i  deres  Indflydelse  paa  Folkets  Moral. 
Nogle  af  FilmfremstiHerne  er  Folk  med  høj  moralsk  Dan- 
nelse, og  de  prøver  paa  at  opbygge  Folket  samtidig  med,  at  de 
underholder  dem;  men  nogle  af  disse  Filmsselskaber  har  ikke 
mere  Tanke  for  Ungdommens  Moral,  end  de  har  for  Fluerne 
paa  Væggen.  Deres  Opgave  er  at  tjene  Penge  og  tænker  kun 
paa  at  lokke  Folk  til  ved  at  opfinde  den  ene  Sensation  efter 
de  anden  uden  Hensyn  til  de  moralske  Følger. 

Det  forekommer  mig,  at  disse  Ting  burde  underkastes  en 
saadan  Censur  af  Byen  eller  Landet,  at  ingen  vilde  vove  at 
demoralisere  Ungdommens  Moral  eller  berøve  dem  deres 
Fødselsret.  Vi  henvender  for  meget  af  vor  Opmærksomhed 
paa  Fornøjelser  og  ikke  nok  paa  Gudstjeneste.  Vi  tænker  paa 
materielle  Ting  og  glemmer  de  aandelige.  Intet  Under,  at  Kir- 
kerne er  adsplittede  vedrørende  de  store  Spørgsmaal  om  Fun- 
damentalisme og  Modernisme,  der  nu  ryster  Kristenheden. 
Jeg  frygter  for,  at  vi  kun  er  ved  Begyndelsen  til  en  aaben 
Kamp  mellem  disse  to  Retninger. 

Hvorfor  skulde  der  være  Strid  af  nogen  Slags  mellem  sand 
Religion  og  sand  Videnskab?  Ifølge  selve  Sagens  Natur  kan 
der  ikke  være  én  Samling  Sandheder,  som  vi  betegner  Re- 
ligion, og  en  anden,  som  vi  kalder  Videnskab,  og  de  to  være 
i  Strid  med  hinanden.  Striden  foregaar  i  det  menneskelige 


Sind  og  ikke  i  Tingenes  evige  Natur.  Kirkerne  har  for  megen 
Teologi  og  ikke  nok  Religion,  og  de  videnskabelige  Forskere 
har  for  megen  Spekulation  og  ikke  nok  af  konstaterede  Kends- 
gerninger. Jeg  er  Modernist  i  den  Forstand,  at  jeg  anerkender 
alle  de  virkelige  Fremskridt,  der  har  været  gjort  i  vor  Op- 
fattelse af  Universet  og  dets  Love,  men  jeg  er  ikke  nymodens 
nok  til  at  sætte  Gud  ud  af  Spillet.  Der  skal  mere  Lettroenhed 
til  at  tro,  at  denne  Verden  skabte  sig  selv,  end  til  at  modtage 
en  middelalderlig  Fanatikers  taagede  Forestillinger. 

Jeg  betragter  en  blussende  Rose  og  ser  en  Form  og  Farve- 
pragt, som  Kunstneren  kan  efterligne,  men  som  han  ikke  kan 
skabe.  Jeg  ser  en  Sammensætning  og  Fordeling  af  Farver, 
der  altid  er  i  nøje  Overensstemmelse  med  Æstetikens  Love. 
Naturen  begaar  aldrig  nogen  Fejl  i  dens  Farvesammenstil- 
ling. Jeg  ser  Resultatet  af  en  skjult  Kundskab  om  Kemi,  der 
kan  pille  disse  Farvestoffer  ud  af  den  sorte  Muld  og  sætte 
dem  sammen  til  en  saadan  Farvepragt.  Jeg  ser  ogsaa  et  andet 
Resultat  af  skjult  Kemi  i  den  behagelige  Duft,  der  fylder  Luf- 
ten med  Vellugt.  Jeg  siger  til  mig  selv:  Rosen  skabte  ikke  sig 
selv.  Der  er  en  intelligent  Kraft  bag  dette  Under,  kald  den 
Gud,  eller  hvad  De  vil.  Og  naar  jeg  vender  mig  til  enhver 
anden  Livsytring  i  Naturen,  ser  jeg  den  samme  umiskende- 
lige Tilkendegivelse  af  en  styrende  Intelligens. 

I  Rummets  grænseløse  Dybder  har  Mennesket  opdaget  Mil- 
lioner af  Sole  i  deres  Baner.  Det  svimler  for  Tanken  at  fore- 
stille sig  disse  store  glødende  Himmellegemer  i  indbyrdes 
uhyre  Afstande.  Der  er  hos  mig  ikke  mindste  Tvivl  om,  at 
hver  af  disse  fjerne  Sole  er  omgivne  af  Planeter  ligesom  vor, 
med  Liv,  bevidst,  følsomt  Liv  myldrende  paa  deres  Overflade. 
Og  kunde  vi  tænke  os  alt  dette  uden  en  styrende  Intelligens? 
Herschel  sagde:  »Den  vantro  Astronom  er  gal.« 

Jeg  er  nær  ved  at  tro,  at  vi  har  taget  denne  tilsyneladende 
Meningsforskel  mellem  Fundamentalisme  og  Modernisme  alt- 
for alvorlig.  Disse  det  gamle  Testamentes  Beretninger,  der 
synes  saa  aldeles  umulige,  er  letfattelige  som  a  b  c,  naar  man 
analyserer  de  sociale  og  intellektuelle  Forhold,  under  hvilke 


de  fremkom.  De  er  simpelthen  en  Krystalisering  af  den  frem- 
herskende Maade  at  tænke  paa  i  de  Dage. 

Og  dog  synes  det,  som  Forfatteren  af  1.  Mosebog  —  hvem 
denne  end  var  —  havde  set  et  profetisk  Glimt  af  alt,  hvad 
Nutidens  Videnskab  har  været  i  Stand  til  at  udfinde. 

Bibelen  siger,  at  Jorden  var  uden  Form  og  ode,  og  at  Mør- 
ket rugede  over  x\fgrunden. 

Laplaces  Taage-Hypotese  siger  praktisk  talt  det  samme. 

Og  Gud  sagde:  Lad  Vandene  under  Himlene  samle  sig  til  ét 
Sted,  og  lad  del  lorre  Land  komme  frem. 

Og  Gud  sagde:  Lad  Jorden  frembære  Græs,  Urter  og  Frugt- 
træer, hver  med  Sæd  efter  sit  Slags. 

Og  Gud  sagde:  Lad  Vandene  frembringe  en  Vrimmel  af 
levende  Væsener,  som  krybe,  og  Fuglene,  der  kan  flyve  over 
Jorden. 

Og  Gud.  sagde:  Lad  Jorden  bringe  frem  levende  Dyr  efter 
sit  Slags,  Fæ,  Kryb  og  vilde  Dyr  efter  sit  Slags  o.  s.  v. 

Og  tilsidsl  skabte  Gud  Mennesket.  Dersom  vi  nu  lægger 
Mærke  til  disse  Skabelsers  Ra^kkefølge,  da  kommer  de  i  den 
samme  Orden,  som  Evolutionsteorien  forudsætter.  Plante- 
verdenen maatte  nødvendigvis  komme  først,  fordi  Dyrene 
skulde  leve  af  Planterne. 

Geologien  lærer,  at  Livet  var  i  Havet  Millioner  af  Aar,  før 
det  udfoldede  sig  paa  det  tørre  Land,  og  at  det  var  paa  Land- 
jorden Millioner  af  Aar  længere,  før  det  stod  oprejst  og  gik. 
1.  Mosebog  erkkrrer,  at  Gud  dannede  Mennesket  af  Jordens 
Sløv  i  sit  eget  Billede.  Sandheden  heraf  er  uomstødelig.  Vi 
véd,  at  vi  er  kommet  af  Jordens  Støv,  hvortil  vi  skal  vende 
tilbage.  Men  1.  Mosebog  siger  os  ikke  nøjagtigt,  hvorledes  Gud 
bar  sig  ad  dermed.  Det  forekommer  mig,  at  man  har  været 
for  hastig  til  at  drage  den  Slutning,  at  Skabelsen  af  Menne- 
sket var  et  Øjebliks  Værk,  ligesom  naar  en  Dreng  ruller  Ler- 
kugler. Den  Tanke,  at  Mennesket  var  det  højeste  Maal  og 
Kronen  paa  en  lang  Udvikling,  forhøjer  snarere  end  den  for- 
mindsker vor  Ærbødighed  for  Skaberens  Storhed  og  Intelli- 
gens. 


Vi  forlanger  for  meget,  naar  vi  fordrer,  at  Moses  skulde 
have  skrevet  sin  Beretning  i  vore  Dages  videnskabelige  Sprog. 
Hvis  han  havde,  vilde  ingen  paa  den  Tid  have  haft  fjerneste 
Anelse  om,  hvad  han  skrev  om.  (Fortsættes.) 


EVIGT  LIV. 

(Af  A.  F.  Parker  i  »Mill.  Star«.) 

Hovedelementet  i  alle  store  Religioner  er  »Livet  hinsides 
Graven«.  Mennesket  med  de  talrige  Skrøbeligheder  og  Syg- 
domme, som  Kødet  er  befængt  med,  holder  af  at  se  fremad 
og  udover  denne  Dødens  Skyggers  Dal  til  en  mere  sikker  og 
vedvarende  Tilværelse,  hvor  Fred  og  Livets  Goder  vil  blive 
alle  tildel. 

Profeternes  Mission  i  alle  Tidsaldre  har  været  at  løfte 
Tvivlens  Tæppe  og  aabenbare  Gud  som  staaende  ved  Livs- 
skibets  Ror.  Den  overvejende  Del  af  Menneskets  Virksomhed 
har  udelukkende  med  timelige  Ting  at  gøre,  men  vi  tror,  at 
i  den  guddommelige  Tingenes  Økonomi  har  selv  timelige 
Ting  en  stor  og  uudslettelig  Indflydelse  paa  Mennesket,  hvis 
Mærker  ikke  kan  bortraderes  i  al  Evighed. 

De  talløse  Skarer,  der  har  myldret  henover  denne  vor  lille 
Verden,  har  som  Regel  alle  haft  en  Higen  efter  hdjere  Ting, 
og  Religionen  har  en  saadan  ophøjende  Indflydelse  paa  Men- 
neskenes Tanker  og  Liv. 

Mennesket  lever  ikke  blot  for  Øjeblikket,  enten  han  nu, tror 
det  eller  ej,  og  i  de  kommende  Evigheders  Sekler  vil  han 
arbejde  og -frembringe  vidunderlige  Ting,  hvis  Lige  ingen 
Hjerne  kan  forestille  sig.  Mennesket  er  en  forunderlig  Skab- 
ning, og  hans  Liv  er  uden  Tvivl  en  Udvikling  fra  en  laA'ere  til 
en  højere  Livsførelse. 

Evig  Fremadskriden  er  et  Princip  i  det  evige  Evangelium. 
Mennesket  er  født  til  at  bane  sig  Vej  fremad,  menneskeligt  og 
guddommeligt,  fra  Vuggen  til  Kisten,  hvilke  begge  holdes  i 
Ære  af  de  Sidste-Dages  Hellige.  Han  er  bestemt  til  at  udvikle 


Egenskaber,  der  vil  kendetegne  hans  guddommelige  Oprin- 
delse, og  er  ligeledes  bestemt  til  at  gaa  fremad  for  evigt  som 
et  Guds  Barn. 

Store  og  hellige  er  de  Muligheder,  der  er  aabne  for  Guds 
Børn.  De  sagtmodige  er  bestemte  til  at  arve  Jorden,  og  her 
vil  Retfærdighedens  Rige  være. 

Det  gengivne  Jesu  Kristi  Evangelium,  kommet  lil  Verden 
gennem  Profeten  Joseph  Smith,  udøver  en  Indflydelse  i  Ver- 
den til  Gavn  for  Menneskeheden.  Det  er  det  sande  Gud- 
Budskab  og  Fremadskridelsens  Plan,  forkyndt  i  Tidernes 
Midte  af  Jesus  Kristus,  Guds  Søn.  Og  dette  Evangelium  vil, 
enten  Menneskene  modtager  det  eller  ej,  være  den  Maalestok, 
hvorefter  Menneskene  vil  blive  bedømt  med  Hensyn  til,  hvor 
langt  frem  de  vil  komme  i  det  Rige,  der  er  beredt  for  dem. 

Mennesket  er  et  evigt  Væsen;  det  er  umuligt  at  tilintetgøre 
hans  udodelige  Aand.  Den  er  i  Slægt  med  Guderne.  Derfor, 
naar  vi  overvejer  Udstrækningen  og  Beskaffenheden  af  Men- 
neskets Mission  her,  taber  vi  os  selv  i  Guds  Kærligheds 
Ocean.  »Thi  saaledes  elskede  Gud  Verden,  at  han  gav  sin 
enbaarne  Søn,  at  hver  den,  som  tror  paa  ham,  ikke  skal  for- 
tabes, men  have  evigt  Liv.«  (Joh.  3:  16).  Fra  Kristus  udstraa- 
ler  saaledes  den  Kraft,  der  er  i  Stand  til  at  hæve  den  blotte 
Tilværelse  op  til  at  blive  Liv. 

Evigt  Liv  er  Guds  Gave  til  alle  dem,  der  adlyder  hans  Søns 
Evangelium;  thi  det  er  evigt  Liv  at  kende  ham  og  Jesus  Kri- 
stus, som  han  har  sendt. 

At  kende  Gud  er  at  have  Nøglen  til  evigt  Liv.  Lad  os  derfor 
prøve  paa  at  lære  ham  at  kende  gennem  hans  Ord,  aaben- 
baret  til  Menneskene  i  gamle  Dage  saavel  som  i  vor  Tid.  Lyt 
til  den  sidste  Times  vigtige  Budskab  —  Rigets  Evangelium 
bragt  til  Jorden  ved  en  Engel,  som  forudsagt  af  Apostelen 
Johannes  (Aab.  14:  6,  7).  Det  vil  aabne  store  Undere  op  for 
den  higende  Aand  og  tilfredsstille  den  søgende  Sjæls  inder- 
ligste Ønsker. 


ET  JUBILÆUMSAAR. 

Med  delle  Nummer  træder  »Stjernen«  ind  i  sin  75.  Aargang, 
altsaa  begynder  paa  et  Jubilæumsaar,  og  samtidig  bliver  den 
igen  Organ  for  de  Sidste-Dages  Hellige  baade  i  Danmark  og 
Norge,  da  »Morgenstjernen«,  som  i  nogle  Aar  bar  været  Organ 
tor  den  norske  Mission,  opborte  at  udkomme  ved  Slutningen 
af  sidste  Aar.  Og  idet  vi  byder  vore  norske  Læsere  velkom- 
men, er  det  vort  Haab  og  Ønske,  at  »Stjernen«  vedblivende 
kan  gøre  Fyldest  som  det  eneste  kirkelige  Organ  trykt  i  Skan- 
dinavien for  danske  og  norske  Hellige. 

Det  bar  været  vor  Opgave  at  give,  i  lodige  Oversættelser, 
det  bedste  af  vor  Kirkes  religiøse  Literatur:  Taler,  Artikler, 
Afhandlinger  og  Smaastykker  fra  Kirkens  engelske  Tidsskrif- 
ter og  Blade,  idet  vi  systematisk  har  undladt  at  optrykke  fra 
»Bikuben«,  der  udkommer  i  Salt  Lake  City  og  nu  sendes  frit 
af  Kirken  til  Danmark  og  Norge  i  saa  mange  Eksemplarer,  at 
de  fleste  af  »Stjernen«s  Læsere  ogsaa  læser  »Bikuben«.  Det 
vil  altsaa  være  i  Læsernes  Interesse,  at  de  to  Organer  sup- 
plerer hinanden  og  derved  i  Forening  hjælper  til  at  sprede 
Lys  og  Kundskab  om  Herrens  Værk.  Og  vi  vil  med  det  samme 
sige,  at  vi  her  i  den  danske  Mission  sætter  stor  Pris  paa  den 
Hjælp,  der  ydes  os  igennem  »Bikuben«. 

Som  Organ  ogsaa  for  den  norske  Mission  vil  »Stjernen« 
indeholde  Bekendtgørelser,  Missionsnyheder,  Referater  o.  s.  v. 
fra  Norge  i  samme  Udstrækning  som  fra  Danmark,  idet  en  be- 
stemt Plan  er  udarbejdet  og  sanktioneret  af  Præsidenten  fol- 
den norske  Mission  og  af  Præsident  Talmage.  En  ny  Redak- 
tion vil  ganske  vist  overtage  Ansvaret  i  Begyndelsen  af  Aaret, 
men  ovennævnte  Plan  vil  i  alt  væsentligt  blive  fulgt. 

Vi  véd  ikke,  hvad  det  nye  Aar  vil  bringe,  men  vi  véd,  hvad 
det  hensvundne  Aar  har  bragt.  Vi  naaede  maaske  ikke,  hvad 
vi  satte  os  for,  da  Aaret  begyndte;  vi  har  maaske  haft  Sorger, 
Skuffelser  og  Besvær,  men  vi  har  sikkert  ogsaa  haft  glade  Ti- 
mer og  behagelige  Oplevelser;  og  fremfor  alt  har  vi  høstet 


Erfaringer,  vi  er  komne  et  Skridt  længere  frem  paa  Livets 
Bane,  vi  er  blevet  klogere  —  eller  burde  i  hvert  Fald  være 
blevet  det. 

Disse  Erfaringer,  tilligemed  alle  de  øvrige  vi  har  haft  i  Li- 
vet, bør  vi  gøre  Brug  af  i  det  nye  Aar.  Vi  kan  ikke  høste 
anderledes,  end  vi  har  saaet,  og  vi  vil  maaske  komme  til  at 
høste  noget  i  Aar,  som  vi  saaede  i  Fjor,  men  er  Høsten  ikke 
tilfredsstillende,  er  der  intet  andet  at  gøre  end  plante  bedre 
Sæd  mvste  Gang.  Det  er,  hvad  vi  er  her  paa  Jorden  for  at 
lære.  Alle  »Stjernen«s  Læsere  ønskes  hermed  et  godt  og  lykke- 
bringende Nytaar.  j  s.  H 

MISSIONSNYHEDER. 

Den  danske  Mission. 

FORFLYTTELSE.   Ældsterne  Egert  M.  Larsen  og  Norman 

Petersen  er  forflyttet  fra  Kobenhavns  til  Aalborg  Konference. 

John  S.  Hansen, 
Missionspræsident. 


OM  SPIRITISME. 

(Af  Præs.  C.  W.  Penrose.) 

Der  er  forskellige  Meninger  med  Hensyn  til  Bibelens  Be- 
retning om  Sauls,  Israels  Konges,  Besøg  hos  Spaakvinden  i 
Endor  og  hendes  foregivne  Samtale  med  den  døde  Profet 
Samuels  Aand.  Den  almindelige  Mening  om  denne  Sag  er,  at 
Troldkvinden,  paa  Kong  Sauls  Begæring,  »opmanede«  Sa- 
muels Aand,  og  at  Saul  talte  med  ham  og  af  ham  blev  under- 
rettet om  den  Skæbne,  der  ventede  ham  i  den  forestaaende 
Kamp  med  Filisterne. 

Men  nu  er  Spørgsmaalet:  Hvordan  kunde  en  Troldkvinde, 
som  under  Mose  Lov  skulde  dø,  og  med  hvem  Raadførelse  var 
forbudt  af  Herren,  have  Magt  til  at  fremkalde  Aanden  af  en 
Herrens  hellig  Profet?  Som  Svar  paa  dette  Spørgsmaal  har 

nogen  formodet,  at  Kvinden  i  Virkeligheden  ikke  var  en  Trold- 
kvinde, men  en  Profetinde,  som  holdt  sig  skjult.  Hvorfor  hun 
var  nødsaget  til  at  skjule  sig,  er  ikke  fremsat.  Envidere  er  det 
sagt,  at  »Profetinde«-Teorien  er  fremsat  af  Personer,  som 
maatte  formodes  at  være  godt  kendt  med  Spørgsmaalet.  Des- 
uagtet vil  en  nøje  Undersøgelse  af  Beretningen  om  Begiven- 
heden vise,  at  Emnet  har  været  Genstand  for  stor  Misfor- 
staaelse.  Lad  os  først  se,  hvad  Historien  fortæller: 

»Og  der  Filisterne  samledes  og  kom  og  lejrede  sig  i  Sunem, 
da  samlede  Saul  al  Israel,  og  de  lejrede  sig  i  Gilboa.  Der  Saul 
saå  Filisternes  Lejr,  da  frygtede  han,  og  hans  Hjerte  var 
saare  forfærdet.  Og  Saul  adspurgte  Herren,  men  Herren  sva- 
rede ham  intet,  hverken  ved  Drømme  eller  ved  Urim  eller 
ved  Profeterne.  Da  sagde  Saul  til  sine  Tjenere:  Opleder  mig 
en  Kvinde,  som  har  en  Spaadoms  Aand,  at  jeg  kan  gaa  til 
hende  og  adspørge  hende;  og  hans  Tjenere  sagde  til  ham:  Se, 
der  er  en  Kvinde,  som  har  Spaadoms  Aand,  i  Endor.  Og  Saul 
gjorde  sig  ukendelig  og  førte  sig  i  andre  Klæder,  og  han  gik 
hen  og  to  Mænd  med  ham,  og  de  kom  til  Kvinden  om  Natten, 
og  han  sagde:  Kære,  spaa  mig  ved  en  Spaadoms  Aand,  og 
man  mig  den  frem,  som  jeg  siger  dig.  Og  Kvinden  sagde  til 
ham:  Se,  du  véd,  hvad  Saul  har  gjort,  hvorledes  han  har 
ladet  udrydde  Spaakvinder  og  Tegnsudlnggere  af  Landet,  og 
hvorfor  vil  du  sætte  en  Snare  for  min  Sjæl  til  at  lade  mig  slaa 
ihjel?  Da  tilsvor  Saul  hende  ved  Herren  og  sagde:  Saa  vist 
som  Herren  lever,  skal  denne  Gerning  ikke  regnes  dig  til  Mis- 
gerning. Da  sagde  Kvinden:  Hvem  skal  jeg  da  mane  dig  frem? 
Og  han  sagde:  Lad  mig  Samuel  komme  op!  Der  Kvinden  saå 
Samuel;  da  raabte  hun  med  stærk  Røst,  og  Kvinden  sagde  til 
Saul:  Hvi  har  du  bedraget  mig?  Du  er  jo  Saul!  Da  sagde 
Kongen  til  hende:  Frygt  ikke!  Men  hvad  har  du  set?  Og 
Kvinden  sagde  til  Saul:  Jeg  har  set  Guder  stige  op  af  Jorden. 
Og  han  sagde  til  hende:  Hvordan  er  hans  Skikkelse?  Og  hun 
sagde  til  ham:  Der  kommer  en  gammel  Mand  op,  og  han  er 
klædt  i  en  Kappe;  da  fornam  Saul,  at  det  var  Samuel,  og  han 

bojede  sit  Ansigt  til  Jorden  og  kastede  sig  ned.  Og  Samuel 
sagde  til  Saul:  Hvorfor  gjorde  du  mig  Uro  og  lod  mig  hente 
op?  Da  sagde  Saul:  Jeg  er  saare  angst,  thi  Filisterne  stride 
imod  mig,  og  Gud  er  vegen  fra  mig  og  svarer  mig  ikke  yder- 
mere, hverken  ved  Profeter  eller  ved  Drømme,  derfor  lod  jeg 
dig  kalde,  at  du  skulde  lade  mig  vide,  hvad  jeg  skal  gore. 
Da  sagde  Samuel:  Men  hvorfor  vil  du  spørge  mig,  efterdi 
Herren  er  vegen  fra  dig  og  er  bleven  din  Fjende?  Thi  Herren 
har  nu  gjort  saaledes,  som  han  sagde  ved  mig,  og  Herren  har 
revet  Riget  af  din  Haand  og  givet  David  din  Næste  det,  fordi 
du  ikke  adlod  Herrens  Rost  og  ikke  fuldbyrdede  hans  strenge 
Vrede  imod  Amalek;  derfor  har  Herren  gjort  denne  Gerning 
imod  dig  paa  denne  Dag.  Og  Herren  skal  give  Israel  tillige 
med  dig  i  Filisternes  Haand,  og  du  og  dine  Sønner  skulle 
være  hos  mig  i  Morgen;  Herren  skal  endog  give  Israels  Lejre 
i  Filisternes  Haand.«  (1.  Samuel  28:  4 — 19). 

Fra  det  foregaaende  er  det  klart,  at  Kvinden,  som  Saul  be- 
søgte, hørte  til  dem,  der  formedelst  Guds  Befaling  blev  sat 
under  Ban,  fordi  de  praktiserede  Spaadom  igennem  Aan- 
derne.  Hverken  Profeter  eller  Profetinder  blev  ringeagtet  eller 
udvist  af  Landet.  Det  var  kun  de,  som  Mose  Lov  fordømte, 
der  maatte  skjule  sig  for  at  undgaa  Følgerne  af  dens  Haand- 
hævelse.  Saul  havde  provet  ethvert  lovligt  Middel  til  at  faa 
Vejledning  fra  Gud,  men  fordi  han  havde  forladt  Herrens 
Vej,  havde  Herren  forladt  ham.  Der  kom  intet  Svar  fra  Him- 
melen paa  hans  Henvendelser;  der  kom  intet  Ord  fra  Herren 
gennem  Profeterne;  der  kom  ingen  Meddelelse  gennem  Urim 
og  Thummin;  ingen  Tilkendegivelser  gennem  Syner  eller 
Drømme;  ingen  Indskydelser  fra  den  Helligaand.  I  sin  For- 
tvivlelse vendte  Saul  sig  til  den  modsatte  Magt,  og  deri  syn- 
dede han.  Han  vidste,  at  han  overtraadte  Herrens  Lov.  Da 
han  tjente  Gud,  »udryddede  han  Spaakvinder  og  Tegnsudlæg- 
gere  af  Landet«,  men  da  han  faldt  i  Mørket,  søgte  han  Mørk- 
hedens  Vej  og  beseglede  sin  egen  Dom.  Det  er  skrevet: 

»Saa  døde  Saul  i  sin  Forsyndelse,  som  han  havde  begaaet 

imod  Herren,  fordi  han  ikke  havde  holdl  Herrens  Ord,  men 
han  havde  endog  adspurgt  og  søgt  Spaakvinden.«  (1.  Kron. 
10:  13.) 

Guds  Lov  angaaende  disse  forbudte  Trolddomskunster  ble\ 
givet  gennem  Profeten  Moses  og  er  en  Del  af  Mose  Lov.  For 
Eksempel: 

»Der  skal  ikke  findes  hos  dig  nogen,  som  lader  sin  Søn 
eller  sin  Datter  gaa  igennem  Ilden,  nogen  som  omgaas  ved 
Spaadom,  eller  er  en  Dagvælger,  eller  som  agter  paa  Fugle- 
skrig,  eller  er  en  Troldkarl,  eller  som  omgaas  med  Manen, 
eller  som  adspørger  en  Spaamand,  eller  er  en  Tegnsudlægger. 
eller  som  gor  Sporgsmaal  til  de  døde.  Thi  liver,  som  gore  disse 
Ting,  er  en  Vederstyggelighed  for  Herren,  og  for  disse  Veder- 
styggeligheders Skyld  fordriver  Herren  din  Gud  dem  fra  sit 
Ansigt.«  ...  (5.  Moseh.  18:  10—12.) 

»I  skulle  ikke  vende  eder  til  Spaakvinder  og  ikke  søge  hen 
til  Tegnsudlæggere,  til  at  blive  urene  ved  dem;  jeg  er  Herren 
eders  Gud.«  (3.  Moseb.  19:  31.) 

»Du  skal  ikke  lade  en  Troldkvinde  leve.«  (2.  Moseb.  22:  23.) 

»Og  naar  af  Mand  eller  Kvinde  nogen  er  en  Spaamand  eller 
Tegnsudlægger,  skulle  de  visselig  dødes;  de  skulle  stene  dem 
ihjel,  deres  Blod  være  over  dem.«  (3.  Moseb.  20:  27.) 

I  Stedet  for  at  være  en  Herrens  Profetinde,  var  Spaakvin- 
den i  Endor  altsaa  en  Kvinde,  der  udøvede  Trolddom,  —  det 
vil  sige,  stod  i  Forbindelse  eller  foregiven  Forbindelse  med 
de  dødes  Aander;  men  hun  var  paavirket  af  en  Spaadoms 
Aand.  Med  andre  Ord,  hun  var  et  spiritistisk  Medium  af 
samme  Slags  som  vore  Dages  Medier,  der  paastaar  at  vare 
under  en  fremragende  afdød  Aands  Kontrol  og  igennem  denne 
at  være  i  Stand  til  at  samtale  med  de  dode.  Det  bor  bemærkes, 
at  under  Seancen  med  Israels  Konge  saå  Saul  ikke  Samuel 
eller  nogen  anden  end  Spaakvinden.  Denne  sagde,  at  hun 
saå  en  gammel  Mand  komme  op,  og  at  han  var  klædt  i  en 
Kappe.  Det  var  hende,  som  fortalte  Saul,  hvad  Samuel  havde 
sagt.  Efter  det,  som  Spaakvinden  fortalte  ham,  »fornam  Saul. 

at  det  var  Samuel«.  Samtalen,  der  paafulgte,  blev  udført  gen- 
nem Mediet.  Alt  dette  kunde  have  fundet  Sted  uden  Profeten 
Samuels  Nærværelse.  Under  hendes  Spaadoms  Aands  Indfly- 
delse kunde  Kvinden  have  givet  Saul  det  foregivne  Budskab 
fra  Samuel  paa  samme  Maade,  som  Meddelelser  fra  de  døde 
foregiver  at  komme  til  de  levende  gennem  spiritistiske  Medier 
i  disse  Dage,  der,  som  i  det  her  behandlede  Tilfælde,  udfører 
deres  Arbejde  om  Natten  eller  under  Mørkets  Dække. 

Det  strider  mod  sund  Fornuft,  at  saadanne  Personer  nogen- 
sinde, enten  i  gammel  eller  nyere  Tid,  har  kunnet  tilkalde 
Herrens  afdøde  Tjeneres  eller  Tjenerinders  Aander.  De  er 
ikke  underkastet  Spaamænds,  Troldkarles,  Tegnsudlæggeres 
eller  Sortekunstneres  mindste  Vink.  Beklagelsesværdig  vilde 
Aandernes  Tilstand  i  Paradis  være,  om  dette  var  Tilfældet. 
De  vilde  ingen  Hvile  have  og  heller  ikke  være  i  Stand  til  at 
nyde  den  Frihed  fra  verdslige  Besværligheder  og  Moje,  hvil- 
ken er  en  væsentlig  Del  af  deres  Lyksalighed;  men  de  vilde 
være  i  en  Trældoms  Tilstand,  underkastet  saadanne  Per- 
soners Vilje  og  Nykker,  der  ikke  kender  Gud,  og  hvis  Liv  og 
Formaal  er  af  Verden,  verdslige.  Ej  heller  er  det  i  Overens- 
stemmelse med  den  rette  Lærdom,  at  selv  en  Herrens  Profet 
eller  Profetinde  skulde  have  Magt  til  at  nedkalde  eller  frem- 
mane Aanderne  af  afdøde  Profeter  og  Hellige  for  at  samtale 
med. dem  angaaende  verdslige  Anliggender.  Det  er  ikke  en 
af  de  Funktioner,  der  tilhorer  en  Profet  eller  Profetinde.  Den 
Tanke,  at  saadanne  Ting  kan  lade  sig  gøre  efter  kødelige 
Menneskers  Forgodtbefindende,  burde  ikke  opstaa  hos  nogen 
Sidste-Dages  Hellig.  Herren  har  sagl: 

»Og  naar  de  ville  sige  til  eder:  søger  til  Spaakvinderne  og 
til  Tegnsudlæggerne,  som  hviske  og  mumle,  da  siger:  Skal 
ikke  et  Folk  søge  til  sin  Gud?  Skal  man  søge  til  de  døde  for 
de  levendes  Skyld?  »Til  Loven  og  til  Vidnesbyrdet!«  dersom 
de  ikke  tale  saaledes,  naar  der  ingen  Morgenrode  er  for  dem.  < 
(Es.  8:  19—20;  Mormons  Bog  Side  96,  Vers  19—20.) 

Den  Anskuelse  er  fremsat,  at  i  dette  Tilfælde  sendte  Herren 

Samuels  Aand  til  Saul,  for  at  han  (Saul)  kunde  faa  sin  over- 
hængende Dom  at  vide.  Men  denne  Forklaring  harmonerer 
ikke  med  den  i  Skrifterne  givne  Beretning,  der  fortæller  En- 
kelthederne. Dersom  Herren  ønskede  at  underrete  Saul  om 
disse  Ting,  hvorfor  svarede  han  ham  da  ikke,  naar  Saul  ad- 
spurgte ham  ved  de  lovlige  Midler,  hvorigennem  guddomme- 
lig Oplysning  modtages?  Saul  havde  prøvet  dem  alle,  men 
kunde  ikke  erholde  et  Svar.  Hvorfor  skulde  Herren  tilside- 
sætte de  Metoder,  han  selv  havde  indstiftet,  og  lade  Samuel, 
en  Profet,  aabenbare  sig  til  Saul  paa  en  Maade,  der  var  for- 
budt? Hvorfor  skulde  han  i  denne  Hensigt  benytte  en  Per- 
son med  en  Spaadoms  Aand,  som  han  ved  sin  egen  Lov  havde 
strengt  fordømt? 

»Men,«  vil  nogen  sige,  »Forudsigelsen  udtalt  af  Aanden, 
som  var  til  Stede  ved  denne  Lejlighed,  blev  bogstaveligt  op- 
fyldt. Israel  blev  overgivet  i  Filisternes  Hænder,  og  Saul  og 
hans  tre  Sønner  og  hans  Vaabendrager  og  Mændene  af  hans 
Hus  blev  ihjelslagne.  Derfor  var  det  en  sand  Profeti.« 

Vi  indrømmer,  at  det  er  sandt,  men  dette  svækker  ikke  i 
mindste  Maade  det  Standpunkt,  vi  i  denne  Artikel  har  taget, 
thi  dersom  Spaakvinder,  Troldkarle,  Tegnsudlæggere  o.  s.  v., 
sat  under  Lovens  Ban,  ikke  kunde  forudsige  Sandheden,  da 
vilde  del  ikke  være  nødvendigt  at  advare  Folket  imod  at 
raadspørge  dem.  Hvis  Djævelen  aldrig  fortalte  Sandheden, 
vilde  han  ikke  være  i  Stand  til  at  bedrage  Menneskene  med 
sine  Løgne.  Mørkhedens  Magter  vilde  aldrig  kunne  gøre  sig 
gældende  uden  ved  Brugen  af  en  Del  Lys.  En  lille  Smule 
Sandhed  blandet  med  en  bestikkende  Vildfarelse  er  een  af 
Maaderne,  hvorpaa  de  forvilde  Menneskene.  Der  er  saaledes 
intet  i  Beretningen  om  Samtalen  mellem  Saul  og  Spaakvin- 
den  i  Endor,  som,  fornuftmæssigt  eller  principielt,  fastslaar, 
at  hun  var  en  Herrens  Profetinde,  eller  at  Samuel  i  Virkelig- 
heden viste  sig  ved  denne  Lejlighed. 

Der  er  ingen  tilfredsstillende  Beviser  for,  at  de  dødes  Aan- 
der  meddeler  sig  til  Menneskene  gennem  spiritistiske  Medier 

eller  ved  nogen  af  de  andre  Fremgangsmaader,  der  i  Almin- 
delighed anvendes  med  dette  Formaal  for  Øje.  Onde  Aander 
optræder  uden  Tvivl  som  »Spaamænd«  eller  »Kontrol«  og  enten 
udgiver  sig  for  at  være  de  dodes  Aander  eller  aabenbarer 
Ting,  som  kun  disse  menes  at  være  kendt  med  foruden  deres 
levende  Venner,  i  den  Hensigt  at  vildlede  de  lettroende;  men 
de,  der  stiller  sig  under  Mørkhedens  Magters  Indflydelse,  har 
ingen  Midler,  hvormed  de  kan  tiltvinge  sig  de  retfærdige 
Aanders  Nærværelse  eller  fremskaffe  Meddelelser  fra  dem  til 
de  levende.  De  er  udenfor  og  over  saadanne  Personers  Magt, 
og  selve  Medierne  er  ofte  fort  bag  Lyset  af  onde  Aander  og 
er  derfor  baade  »Bedragere  og  Bedragne«. 

»Mit  Hus  er  et  Ordens  Hus,  siger  Herren,  og  ikke  et  For- 
virringens Hus.«  Naar  Gud  har  noget  at  aabenbare  til  sine 
Børn,  vil  det  komme  paa  den  Maade,  ved  de  Midler  og  gen- 
nem de  Mennesker,  som  han  har  beskikket.  Dersom  de  le- 
vende ønsker  at  hore  fra  de  døde,  saa  skulde  de  søge  til  deres 
Gud  og  ikke  til  saadanne,  som  »storme  ind,  hvor  Engle  frygt- 
somst træde«.  Denne  verdslige  Sfære  og  de  afdode  Aanders 
Sfære  er  skilt  fra  hinanden,  og  et  Slør  er  anbragt  imellem 
dem.  Ligesom  de  levende  i  deres  normale  Tilstand  ikke  er  i 
Stand  til  at  se  og  tale  med  de  døde,  saaledes  er  det  fornuftig 
at  tro,  at  Aanderne  i  deres  normale  Tilstand  er  udelukket  fra 
Forbindelse  med  Menneskene  i  Kødet.  Med  Herrens  Tilladelse 
kan  Personer  paa  begge  Sider  af  Sløret  tilkendegive  sig  for 
dem  paa  den  anden  Side,  men  det  vil  visselig  ske  ved  Lov  og 
overensstemmende  med  den  Orden,  Gud  har  oprettet. 

Ved  at  iagttage  den  Lov  og  afholde  sig  fra  at  omgaas  med 
Personer  og  Indflydelser,  som  ikke  kender  Gud  og  ikke  ad- 
lyder hans  Evangelium,  vil  de  Sidste-Dages  Hellige  undgaa 
megen  Sorg  og  snedigt  Bedrageri  og  vil  blive  mere  modtage- 
lige for  Lyset  og  Inspirationen  og  Aabenbarelsen,  der  udgaar 
fra  den  evige  Fader. 

NYTAARSSANG. 

(Melodien  i  »Deseret  Songs«  Nr.  180.) 

Milde  Vaar  og  lyse  Sommer, 
Løvfaldstid  og  Høst  svandt  hen; 
Taageskyer  Solen  dækker, 
Frost  og  Sne  er  her  igen. 
Men  Kong  Vinter  dog  os  bringer 
Højtidsfryd  og  Glæde  stor, 
Og  mens  Kanebjælder  ringer, 
Hilser  vi  det  nye  Aar.  :,: 

Under  Jubel  Kælker  suser 
Ned  ad  Bakkens  Skraaning  hvid; 
Og  fra  Søens  blanke  Flade 
Lyder  Sang  og  munter  Leg. 
Kan  man  kalde  Vintren  skummel, 
Naar  omkring  os  alt  er  Liv? 
Midt  i  Vinterglædens  Tummel 
Hilser  vi  det  nye  Aar.  :,: 

Selv  om  der  er  tyst  i  Skoven, 
Og  hver  Fugl  er  draget  syd; 
Vi  kan  fløjte,  le  og  juble, 
Synge  hojt  som  dem  med  Fryd. 
Glade  Aarstid,  vi  dig  hilser; 
Haabefuldt  vi  fremad  gaar, 
Slægt  og  Venner,  nær  og  fjerne, 
Ønsker  vi  et  godt  Nytaar.  :,: 


J.  S.  H. 

